RESOLUCIÓN do 18 de xullo de 2024, conxunta da Consellería de Educación, Ciencia, Universidades e Formación Profesional e da Axencia Galega de Innovación, pola que se conceden as axudas da Orde do 27 de decembro de 2023 pola que se establecen as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas e outras accións de fomento nas universidades públicas do SUG, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2024 (códigos de procedemento ED431C, IN607A, ED431B, IN607B, ED431F e IN607D).
Consellería de Educación, Ciencia, Universidades e Formación Profesional — III. Outras disposicións — 30/07/2024

A Consellería de Cultura, Educación, Formación Profesional e Universidades (actualmente Consellería de Educación, Ciencia, Universidades e Formación Profesional) e a Consellería de Economía, Industria e Innovación, a través da Axencia Galega de Innovación (Gain) (actualmente integrada na Consellería de Educación, Ciencia, Universidades e Formación Profesional) por medio da Orde do 27 de decembro de 2023 (DOG núm. 21, do 30 de xaneiro de 2024) estableceron as bases reguladoras e convocaron conxuntamente, en réxime de concorrencia competitiva, as axudas para a consolidación e estruturación de unidades de investigación competitivas e outras accións de fomento nas universidades do Sistema universitario de Galicia (SUG), nos organismos públicos de investigación de Galicia e noutras entidades do Sistema galego de I+D+i.
Unha vez finalizada a tramitación establecida no artigo 10 da convocatoria para as solicitudes presentadas na modalidade A: grupos de referencia competitiva, na modalidade B: grupos con potencial de crecemento e na modalidade C: proxectos de persoal investigador con traxectoria excelente, realizouse o proceso de avaliación e selección destas, de acordo co establecido no artigo 11 da Orde do 27 de decembro de 2023.
A competencia para resolver estas axudas correspóndelles conxuntamente, por delegación da persoa titular da Consellería de Educación, Ciencia, Universidades e Formación Profesional e da persoa titular da presidencia da Gain, á persoa titular da Secretaría Xeral de Universidades e á persoa titular da Dirección da Axencia Galega de Innovación, de acordo co establecido no artigo 12 da Orde do 27 de decembro de 2023.
En consecuencia, de acordo co establecido no artigo 11 da Orde do 27 de decembro de 2023 e atendendo á proposta de concesión elevada polo órgano instrutor a partir do informe da Comisión de Selección, a través da Secretaría Xeral de Universidades e da Gain,
Primeiro. Concederlles ás entidades que a seguir se relacionan (con indicación da persoa coordinadora do grupo destinatario) as axudas da modalidade A: grupos de referencia competitiva, da modalidade B: grupos con potencial de crecemento e da modalidade C: proxectos de persoal investigador con traxectoria excelente, para a consolidación e estruturación de unidades de investigación competitivas e outras accións de fomento nas universidades públicas do SUG, nos organismos públicos de investigación de Galicia e noutras entidades do Sistema galego de I+D+i, convocadas pola Orde do 27 de decembro de 2023.
Modalidade A: grupos de referencia competitiva (GRC)
Universidades do SUG:
Outras entidades:
Modalidade B: grupos con potencial de crecemento (GPC)
Universidades do SUG:
Outras entidades
Modalidade C: persoal investigador con traxectoria excelente
Universidades do SUG:
Outras entidades:
Segundo. As solicitudes non incluídas nesta resolución entenderanse denegadas ou desestimadas.
Terceiro. As axudas imputaranse ao capítulo VII dos orzamentos da Consellería de Educación, Ciencia, Universidades e Formación Profesional, na aplicación 37.02.561B.744.0, e da Axencia Galega de Innovación, coa seguinte desagregación, nas aplicacións 09.A2.561A.781.0, 09.A2.561A.703.0
O importe das axudas das universidades do SUG imputarase ao Plan galego de financiamento universitario para o período 2024-2026. As anualidades dos anos 2027 e 2028 integraranse no novo Plan de financiamento para os anos seguintes.
Cuarto. De acordo co artigo 14 da Orde do 27 de decembro de 2023, a subvención será librada á entidade beneficiaria a que pertenza o grupo ou o persoal investigador, conforme a resolución de concesión e de acordo coa normativa vixente.
As entidades beneficiarias deberán aceptar a subvención no prazo de 10 días hábiles contados a partir do día seguinte ao da súa publicación de concesión e deberán presentar a reelaboración do seu orzamento de acordo cos importes concedidos, de ser o caso.
Para poder proceder ao libramento dos fondos será preciso que a entidade beneficiaria remita a documentación que se detalla nese artigo 14 nas datas indicadas nel.
Quinto. O incumprimento das obrigas contidas nesta orde ou na demais normativa aplicable, así como das condicións que, se é o caso, se establezan na resolución da concesión, dará lugar á obriga de devolver total ou parcialmente as subvencións percibidas, así como os xuros de mora correspondentes.
Sexto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Educación, Ciencia, Universidades e Formación Profesional, no caso das solicitudes pertencentes ao SUG, e ante a persoa titular da Presidencia da Axencia Galega de Innovación, nos restantes casos, no prazo dun mes contado a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 18 de xullo de 2024